पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना संक्रमण के चैन को तोड़ने के लिए बिहार सरकार के द्वारा लॉकडाउन लागू किया गया है। वहीं, इस दौरान जिले के विभिन्न क्षेत्रों में लग्न का समय रहने के कारण वैवाहिक कार्यक्रम हो रही है। जिसको लेकर वैवाहिक कार्यक्रम का आयोजन करने से पूर्व बीडीओ व थाना को स्वघोषणा पत्र देना पड़ेगा। इधर, लॉक डाउन रहने कारण शादी विवाह के लिए खरीदारी को लेकर लोगों को काफी परेशानियों का सामना करना पड़ रहा है। दरअसल लॉकडाउन में सुबह 07से 11 बजे तक आवश्यक सामान की ही दुकानें खुली रह रही है।
जिसके कारण शादी में प्रयोग होने वाले सामानों की खरीदारी नहीं हो पा रही है। वहीं, जिला प्रशासन के निर्देशानुसार शादी समारोह का आयोजन करने के लिए 3 दिन पूर्व संबंधित थाना व प्रखंड विकास पदाधिकारी को सूचित करना होगा। इसको लेकर जिला प्रशासन के द्वारा फॉर्मेट भी जारी किया गया है। जिसमें बताया गया कि विवाह, तिलक एवं छेका सहित विवाह संबंधित अन्य कार्यक्रम में कोरोना वायरस संक्रमण के फैलाव के मद्देनजर सरकार द्वारा जारी दिशा निर्देश जैसे फेस मास्क, सेनेटाइजर, मास्क, सोशल डिस्टेंसिंग आदि का अनुपालन किया जाएगा। इसके साथ ही वैवाहिक कार्यक्रम में 50 से अधिक लोग शामिल नहीं होंगे। कार्यक्रम में साफ-सफाई का भी विशेष ध्यान रखा जाएगा तथा भोज्य पदार्थ की सामग्री जहां तहां नहीं फेंके जायेंगे। इस स्वघोषणा पत्र पर थाना एवं बीडीओ के द्वारा अभिप्रमाणित कराना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn